“Царква жыве ў грамадзтве. Добры Пастыр і сёньня нясе на Сваіх плячах цяжар сьвету. Таму мы, насьледуючы нашага Боскага Настаўніка, разумеем нашую адказнасьць у пераадоленьні фінансава-эканамічнага крызісу, які ахапіў увесь сьвет”, – сказаў Мітрапаліт Філарэт. Ярарх адзначыў, што адной з прычынаў крызісу стала падзеньне ўзроўню маральнасьці і таксама заўважыў, што вельмі цяжка аднаўляць краіны пасьля доўгіх гадоў камунізму, ва ўмовах нізкага узроўня маральнасьці ў грамадзтве. “Эканамічны крызіс успрымаецца намі, у першую чаргу, як духоўны выклік”, – сказаў Мітрапаліт Філарэт.